Steppemammut

Steppemammut (Mammuthus trogontherii) er en utdødd elefantart.

Den nedstammer fra sørmammut (Mammuthus meridionalis) som i tidlig pleistocen var vidt utbredt i Eurasia. De første steppemammutene utviklet seg i Øst-Asia for 2,0–1,5 millioner år siden. I Øst-Europa dukket arten opp for 1,0 millioner år siden, og fra  siden fantes den i Sentral- og Vest-Europa sammen med de siste sørmammutene, som den til slutt fortrengte.

Steppemammut skiller seg fra sørmammut ved å være tilpasset en større andel gras i føden. Jekslene har flere lameller, tynnere emalje og høyere krone, og skallen og kjevebeina er kortere og høyere. Den var en av de største mammutene, og en hann funnet i Mosbach i Tyskland kan ha hatt en skulderhøyde på 450 cm og en vekt på 14,3 tonn. Arten var sannsynligvis knyttet til steppe og savanne, mens skogelefant (Palaeoloxodon antiquus) forekom i skog etter at sørmammuten var borte.

For  siden utviklet steppemammuten i nordøstlige Sibir seg til en ny art, ullhåret mammut (M. primigenius). Den var mindre og hadde flere lameller på jekslene. I Europa endret derimot steppemammuten seg lite, bortsett fra reduksjon i størrelse. For  vandret ullhåret mammut inn i Europa og erstattet steppemammut. En viss hybridisering mellom artene forekom sannsynligvis.

Referanser

Eksterne lenker 

Mammuter
Utdødde pattedyr
Pattedyr formelt beskrevet i 1885